அரியானா கிராமப்புற பழங்கால அருங்காட்சியகம்

டாக்டர் மங்கள் சைன் அருங்காட்சியகம் (முன்னதாக, அரியானா கிராமப்புற பழங்கால அருங்காட்சியகம்) (Haryana Rural Antique Museum) என்பது இந்தியாவின் அரியானா மாநிலம் ஹிசாரில் உள்ள சௌத்ரி சரண் சிங் அரியானா வேளாண் பல்கலைக்கழகத்தின் காந்தி பவன் கட்டிடத்திற்குள் அமைந்துள்ளது.Gandhi Bhawan museum

 வரலாறு 
அரியானாவின் மறைந்து வரும் கிராமப்புறத்தின் பழங்காலப் பொருட்களைப் பாதுகாக்கும் பொருட்டு, அருங்காட்சியகக் கட்டுமானம் 1975-இல் தொடங்கப்பட்டு, 1978-இல் நிறைவடைந்தது.  அருங்காட்சியகம் 2010-இல் கூடுதல் இடத்துடன் விரிவாக்கப்பட்டது.

 சீரமைப்பு 
அருங்காட்சியகத்தின் சீரமைப்பு 2018-இல் தொடங்கி 2019-இல் முடிவடையும் என்று எதிர்பார்க்கப்பட்டது. ஆனால், 2021-இல் முடிக்கப்பட்டது. இந்த அருங்காட்சியகத்தில் இப்போது சௌதரி சரண் சிங் அரியானா வேளாண்மை பல்கலைக்கழகத்தின் மைய வளாகம், ஒரு கலையரங்கம், அரியானாவின் வெவ்வேறு மண் மாதிரிகள், பல்கலைக்கழகத்தின் முன்னோடித் திட்டங்களைக் காண்பிக்கும் மின்னணு தளம், அரியானாவின் பாரம்பரிய மற்றும் நாட்டுப்புறக் கதைகள், ஒரு நூலகம் எனப் பலவும் அடங்கியுள்ளன.

மார்ச் 2022-இல், மாநிலத்தின் முதல்வர் மனோகர் லால் கட்டார் முன்னிலையில் அரியானாவின் ஆளுநர் பண்டாரு தத்தாத்ரேயா இந்த அருங்காட்சியகத்தை  பொதுமக்கள் பார்வைக்காகத் திறந்து வைத்தார். 

 சேகரிப்புகள் 
இந்த அருங்காட்சியகத்தில் அரியானாவின் விவசாயம் மற்றும் கிராமப்புற சமுதாயத்தின் வளர்ச்சியை வெளிப்படுத்தும் தொல்பொருட்களின் தொகுப்பு உள்ளது. சேகரிப்பில் ஆடைகள், விவசாய மற்றும் பண்ணை கருவிகள், கிராமப்புற கருவிகள் மற்றும் உபகரணங்கள், கிராமப்புற இசைக்கருவிகள், ஆண்கள் மற்றும் பெண்களுக்கான அரியான்வி நாட்டுப்புற ஆடைகள், பண்ணை வாகனங்கள் போன்றவை அடங்கும்.

இந்த அருங்காட்சியகத்தில் ஒரு கலவையான யதார்த்த இணைய வழி காட்சி உள்ளது. அங்கு பார்வையாளர்கள் கிராமப்புற அரியானாவின் விவசாய மற்றும் சமூக வளர்ச்சியைப் பார்க்கவும் உணரவும் முடியும், அத்துடன் மெய்நிகர் உலகில் சௌதரி சரண் சிங் அரியானா வேளாண்மை பல்கலைக்கழகம் வளாகத்தைப் பார்வையிடவும் முடியும்.

 கண்காட்சி அரங்கம் 
பல்கலைக்கழகத்தின் விரிவாக்கக் கல்வித் துறையைக் கொண்ட காந்தி பவன் கட்டிடத்தில், பொருட்காட்சி நடத்துவதற்கான அரங்கும் உள்ளது.

 புகைப்படங்கள் 

 இதனையும் காண்க 
 ஜஹாஜ் கோதி அருங்காட்சியகம், ஹிசார் 
 ராகி கர்கி சிந்து பள்ளத்தாக்குப் பண்பாட்டு அருங்காட்சியகம் 
 அசிகர் கோட்டை
 ரேவாரி ரயில்வே பாரம்பரிய அருங்காட்சியகம் 
 மேற்கோள்கள் 

பகுப்பு:Coordinates on Wikidata
பகுப்பு:அரியானா
பகுப்பு:அருங்காட்சியகங்கள்